Ek en Coenie (my man) bly in New York City, New York, VSA. Die stad in die staat in die kontinent, om die waarheid te s�.
Ons is sowat vyf SA paartjies wat so saam-saam seker maak Suid-Afrika en Afrikaans bly 'n lewende deel van ons binnekring.
Saterdagaand kuier ons byvoorbeeld by die Louws en dan word daar biltong ge�et, regte egte klippies en Coke gedrink (ek skaam my dood!) en die lekkerste Amerikaanse pizzas ge�et. Op die spyskaart is daar ook 30 Seconds (speletjie) en 'n heerlike gelag en gekuier met goeie vriende sonder enige oppervlakkige vermaak. Iets wat die New Yorkers NOOIT sal kan verstaan nie.
Waar hang ons uit?
Daar is 'n Madiba Restaurant in Queens, maar ek was self nog nooit daar nie. Ons almal geniet dit om oor die naweek (want in die week word daar net hard gewerk en is daar ongelukkig geen tyd vir kuier nie) uit te eet en New York het 'n ongelooflike verskeidenheid van restaurante: Sushi Samba, Tony's, The Coffee Shop in Union Square, die sushi-restaurant om die hoek van ons woonstel ... ag, te veel om te noem.